Meerut News: पूर्व मंत्री हाजी याकूब पर पुलिस की बड़ी कार्रवाई, दोनों बेटे भी घेरे में, मीट फैक्ट्री और 6 बैंक अकाउंट सीज
पुलिस ने याकूब की मीट फैक्ट्री और दोनों बेटों के बैंक खाते सीज कर दिए हैं। पुलिस ने याकूब की अल-फहीम मीटेक्स प्राइवेट लिमिटेड फैक्ट्री पर नोटिस चस्पा किया था जिसमें फैक्ट्री से बरामद मीट के बारे में जानकारी मांगी गई थी।
Meerut News: बहुजन समाज पार्टी (BSP) के वरिष्ठ नेता और उत्तर प्रदेश के पूर्व मंत्री हाजी याकूब कुरैशी की मुश्किलें बढ़ गई है। पुलिस प्रशासन ने हाजी याकूब के परिजन समेत फैक्ट्री के 6 बैंक अकाउंट सीज किए हैं। पुलिस ने याकूब की मीट फैक्ट्री अल फहीम के संबंध में एक और मुकदमा दर्ज किया था। जांच के दौरान 6 बैंक अकाउंट को सीज किया है, इनमें कुल अमाउंट लगभग 68 लाख रुपये बताए गए हैं। पुलिस ने याकूब की मीट फैक्ट्री और दोनों बेटों के बैंक खाते सीज कर दिए हैं। पुलिस ने याकूब की अल-फहीम मीटेक्स प्राइवेट लिमिटेड फैक्ट्री पर नोटिस चस्पा किया था जिसमें फैक्ट्री से बरामद मीट के बारे में जानकारी मांगी गई थी। जानकारी न मिलने पर बैंक खाते सीज किए गए हैंअवैध तरीके से की जा रही थी मीट की पैकिंगकिठौर थाने के इंस्पेक्टर अरविंद मोहन शर्मा के मुताबिक याकूब की फैक्ट्री में अवैध तरीके से मीट की पैकिंग की जा रही थी। पुलिस ने जानना चाहा था कि मीट किन पशुओं का है और पशु कहां से खरीदे गए थे। पशुओं के बारे में कई और जानकारी भी याकूब से मांगी गई थी लेकिन कोई जानकारी नहीं दी गई।बता दें कि हाजी याकूब की मीट फैक्ट्री हापुड़ रोड़ पर अल्लीपुर गांव में है। फैक्ट्री को बिना मंजूरी के चलाया जा रहा था जिसके बाद सरकारी आदेश के कारण साल 2019 में इसे सील कर दिया गया था। करीब 15 दिन पहले अवैध तरीके से फैक्ट्री में काम होता मिला था। यहां से तब बड़ी तादाद में मीट भी बरामद हुआ था। पुलिस ने इस पर केस दर्ज कर फैक्ट्री को फिर सील कर दिया गया था। यहां 24 घंटे पुलिस तैनात कर दी गई है।याकूब कुरैशी का अस्पताल हुआ था सीलइससे पहले हाजी याकूब कुरैशी के अस्पताल को पंजीकरण का नवीनीकरण नहीं कराये जाने के आरोप में सील कर दिया गया था। पूर्व मंत्री कुरैशी के अस्पताल का पंजीकरण 2019 से नवीनीकृत नहीं कराया गया था। इस संबंध में उन्हें तीन बार नोटिस भी भेजे गए थे, लेकिन उसका भी कोई जवाब नहीं दिया गया, लिहाजा यह कार्रवाई की गई थी।